Rahtarit ry

Linnatie 3

04600 Mäntsälä

 31.05.2017

Lausunto

**Liikenne- ja viestintäministeriö**

**Laki liikenteen palveluista, II-vaihe LVM019:00-2017**

Rahtarit ry kiittää mahdollisuudesta lausua lakiesityksestä.

Lausuntomme kohdistuu Laki liikenteen palveluista 3 luku, kuljettajaa koskevat vaatimukset.

Yhdymme Ammattipätevyyskouluttajat ry:n antamaan lausuntoon ja haluamme sen lisäksi korostaa sitä, että kuljettajien tekemä työ on vastuullista ja haastavaa. Erityisesti henkilöliikenne puolella on kuljettajan vastuulla suuri joukko matkustajia ja vaihtelevat keli- ja tieolosuhteet korostavat kuljettajan ammattitaidon merkitystä.

3 § 7 kohdan ammattipätevyysvaatimuksen poistaminen osalta linja-auton kuljettajia ei ainakaan paranna liikenneturvallisuutta. Esitetyllä tavalla vastuun siirto matkustajille tai heidän holhoojille on täysin ennenkuulumatonta.

5 § Näyttökoe tulisi olla vain vaihtoehto nykyisille koulutukseen ja kokeeseen perustuville malleille, eikä jonkin mallin poissulkeva. Näyttökoe ja sen vastaanottajien ammatillinen taso pitää olla niin korkealla tasolla, että he pystyvät todellakin muutamassa tunnissa tunnistamaan, onko kokeen tekijä valmis ammatilliseen työskentelyyn. Koulutuksien osana on aina myös asennekasvatusta. Tulisiko näyttökokeessa mitata myös kokeen tekijän soveltuvuutta ammattimaiseen kuljetustoimintaan.

Lisäksi liikennemuodosta toiseen siirtyminen tuli olla joustavampaa, kun kuljettajalla on ollut ajo-oikeuden perusteella saatu ammattipätevyys vuonna 2009, niin siirtyminen toiseen liikennemuotoon tulisi onnistua joko 35h tai 70h koulutuksella ja kokeella tai uudella näyttökokeella.

Myöskin toisen asteen koulutuksen tunnistaminen joko kokonaan tai osittain osana ammattipätevyyskoulusta tulisi huomioida niiltä osin kun päällekkäisyyksiä esiintyy.

Puheenjohtaja

Timo Kima

Rahtarit ry

puheenjohtaja@rahtarit.fi

0400 500 900